smcproject/ml-wiki-sentences huggingface dataset:
1914 ൽ തുലെയ്ൻ യൂണിവേഴ്‌സിറ്റിയിൽ മെഡിക്കൽ വിദ്യാർത്ഥികളായി പ്രവേശനം അനുവദിക്കുന്നതിനുള്ള തീരുമാനത്തെ സ്വാധീനിക്കാൻ എറ ക്ലബ്ബ് സഹായിച്ചു.
1911-ൽ മേരിയും മറ്റൊരു ഫിസിഷ്യൻ എഡിത്ത് ബല്ലാർഡും തുലെയ്ൻ യൂണിവേഴ്സിറ്റി സ്കൂൾ ഓഫ് മെഡിസിനിലെ ആദ്യത്തെ വനിതാ ഫാക്കൽറ്റി അംഗങ്ങളായി.
1913 ആയപ്പോഴേക്കും അവൾ ലബോറട്ടറി ഓഫ് ക്ലിനിക്കൽ മെഡിസിൻ ഇൻസ്ട്രക്ടറായി ശമ്പളമുള്ള ഫാക്കൽറ്റി അംഗമായി.
1913-ൽ, ഓർലിയൻസ് പാരിഷ് മെഡിക്കൽ സൊസൈറ്റിയുടെ സജീവ അംഗമായി തിരഞ്ഞെടുക്കപ്പെട്ട ആദ്യത്തെ വനിതയായി ബാസ് മാറി.
1915-ൽ , സതേൺ മെഡിക്കൽ അസോസിയേഷന്റെ (WPSMA) വനിതാ ഫിസിഷ്യൻസിൽ ചേർന്നു.
1920-ഓടെ, അവർ ഒരു മുഴുവൻ പ്രൊഫസറായിരുന്നു, തുലെനിലെ തന്റെ കരിയറിനിടെ പാത്തോളജി , ക്ലിനിക്കൽ ലബോറട്ടറി ഡയഗ്നോസിസ്, ബാക്ടീരിയോളജി , ക്ലിനിക്കൽ മെഡിസിൻ എന്നിവ പഠിപ്പിച്ചു.
അവർ 1921 ലും 1922 ലും മെഡിക്കൽ വിമൻസ് നാഷണൽ അസോസിയേഷന്റെ പ്രസിഡന്റായി സേവനമനുഷ്ഠിച്ചു.
ബാസ് 1941-ൽ അധ്യാപനത്തിൽ നിന്ന് വിരമിച്ചു.
വിരമിച്ച ശേഷം അവൾ ജംഗ് ഹോട്ടലിൽ ഹൗസ് ഫിസിഷ്യനായി.
അവൾ 1949-ൽ വൈദ്യപരിശീലനം നിർത്തി, ലംബർട്ടണിൽ അമ്മയെ പരിചരിക്കുന്നതിനായി സമയം ചിലവഴിച്ചു.
1953-ൽ എലിസബത്ത് ബ്ലാക്ക്‌വെൽ ശതാബ്ദി മെഡൽ പുരസ്‌കാരം നൽകി അമേരിക്കൻ മെഡിക്കൽ വിമൻസ് അസോസിയേഷൻ മേരിയെ ആദരിച്ചു.
1956-ൽ, ന്യൂ ഓർലിയാൻസിലെ ഫൗണ്ടേഷൻ ഹോസ്പിറ്റലിൽ വെച്ച് ക്യാൻസർ ബാധിച്ച് മേരി മരിക്കുകയും മൃതദേഹം ലംബർട്ടണിൽ സംസ്‌കരിക്കുകയും ചെയ്തു.
റഫറൻസുകൾ 1 2 3 4 5 6 7 8 9 Burns Nelson 1980 , പുറം.
sfn error: no target: CITEREFBurnsNelson1980 ( help ) 1 2 ↑ {{ cite news }} : Empty citation ( help ) ↑ ↑ {{ cite news }} : Empty citation ( help ) ↑ Burns Nelson 1980 , പുറം.
63-64.
sfn error: no target: CITEREFBurnsNelson1980 ( help ) ↑ 1 2 3 4 5 6 7 8 Burns Nelson 1980 , പുറം.
sfn error: no target: CITEREFBurnsNelson1980 ( help ) ↑ ↑
എലിസബത്ത് ബിംഗ് ഇംഗ്ലീഷ് വിലാസം https://ml.wikipedia.org/wiki/Elisabeth_Bing
എലിസബത്ത് ഡൊറോത്തിയ ബിംഗ് (മുമ്പ്, കൊയിനിഗ്സ്ബെർഗർ ; 8 ജൂലൈ 1914 - 15 മെയ് 2015) ഒരു ജർമ്മൻ ഫിസിക്കൽ തെറാപ്പിസ്റ്റും ലാമേസ് ഇന്റർനാഷണലിന്റെ സഹസ്ഥാപകയും നാച്ചുറൽ ചൈൾഡ് ബർത്തിൻ്റെ വക്താവും ആയിരുന്നു.
ജൂത വംശപരമ്പര കാരണം നാസി ജർമ്മനിയിൽ നിന്ന് പലായനം ചെയ്ത ശേഷം അവർ ഇംഗ്ലണ്ടിൽ ഫിസിക്കൽ തെറാപ്പിസ്റ്റായി പരിശീലനം നേടി.
അവിടെയുള്ള അവരുടെ ആശുപത്രി ജോലി നാച്ചുറൽ ചൈൾഡ് ബർത്തിൽ അവർക്ക് താൽപ്പര്യമുണ്ടാക്കി, 1949-ൽ അവിടേക്ക് താമസം മാറിയതിനുശേഷം അവർ അമേരിക്കയിലെ മാതാപിതാക്കളെ അത് പഠിപ്പിച്ചു.
നാച്ചുറൽ ചൈൾഡ്ബർത്ത് പ്രസവ രീതികൾ പ്രോത്സാഹിപ്പിക്കുന്നതിനായി, അമേരിക്കൻ സൊസൈറ്റി ഫോർ സൈക്കോപ്രൊഫൈലാക്സിസ് ഇൻ ഒബ്‌സ്റ്റട്രിക്‌സിൻ്റെ (ഇപ്പോൾ ലാമേസ് ഇന്റർനാഷണൽ) സഹ-സ്ഥാപകയായി.
ഇതുമായി ബന്ധപ്പെട്ട് നിരവധി ടിവി അവതരണങ്ങളും റേഡിയോ പ്രക്ഷേപണങ്ങളും നടത്തിയ അവർ, ഈ വിഷയത്തിൽ നിരവധി പുസ്തകങ്ങൾ എഴുതി.
അവർ അമേരിക്കയിലെ ലാമേസ് രീതിയുടെ "അമ്മ" എന്നറിയപ്പെടുന്നു.
1914 ജൂലൈ 8 ന് ബെർലിനിലെ ഒരു പ്രാന്തപ്രദേശത്താണ് ബിംഗ് ജനിച്ചത്.
അവരുടേത് വീട്ടിൽ ആയിരുന്നു പ്രസവം, ഡോക്ടർ വരുന്നതിന് മുമ്പ് അവരെ പ്രസവിച്ചു.
അവരുടെ കുടുംബം യഹൂദ വംശജരായിരുന്നു, പക്ഷേ അവളുടെ ജനനത്തിന് വർഷങ്ങൾക്ക് മുമ്പ് പ്രൊട്ടസ്റ്റന്റ് മതത്തിലേക്ക് പരിവർത്തനം ചെയ്തു, നാസി ജർമ്മനിയുടെ ഉദയത്തോടെ അപകടം മനസ്സിലാക്കിയ അവർ രാജ്യം വിടാൻ തീരുമാനിച്ചു.
1933 സെപ്റ്റംബറിൽ എലിസബത്ത് ജർമ്മനി വിട്ട് ഇംഗ്ലണ്ടിലേക്ക് പോയി.
കുടുംബത്തിൽ നിന്ന് ആദ്യം പോയത് അവരായിരുന്നു.
ഇംഗ്ലണ്ടിൽ, ബിംഗ് ഒരു ഫിസിക്കൽ തെറാപ്പിസ്റ്റായി പരിശീലിച്ചു.
ഒരു വർഷത്തെ സ്റ്റുഡന്റ് നഴ്‌സിങ്ങിനു ശേഷം ഫിസിക്കൽ തെറാപ്പി ട്രെയിനിംഗ് ചെലവ് കുറഞ്ഞതിനാൽ, ജർമ്മനിയിൽ നിന്ന് വിദേശത്ത് പണം ലഭിക്കാൻ പ്രയാസമായതിനാൽ ആദ്യം അവർ ഒരു സ്റ്റുഡന്റ് നഴ്‌സ് ആയി ജോലിയിൽ പ്രവേശിച്ചു.
എന്നിരുന്നാലും, അസുഖം ബാധിച്ച് ശസ്ത്രക്രിയ ചെയ്യേണ്ടി വന്നതിനെത്തുടർന്ന് അവർ ജോലി പാതിവഴിയിൽ ഉപേക്ഷിക്കാൻ നിർബന്ധിതയായി.
അവർ ലണ്ടനിലേക്ക് മാറിയതിനുശേഷം, അവരുടെ പരിശീലനത്തിന് ആവശ്യമായ പണം അവരുടെ കുടുംബത്തിന് ലഭിച്ചു.
മൂന്ന് വർഷം പരിശീലനം നേടി ചാർട്ടേഡ് സൊസൈറ്റി ഓഫ് ഫിസിക്കൽ തെറാപ്പിയിൽ അംഗമായി.
ആശുപത്രിയിൽ പുതിയ അമ്മമാരോടൊപ്പം ജോലി ചെയ്തതിന് ശേഷമാണ് പ്രസവചികിത്സയിൽ അവരുടെ താൽപ്പര്യം ആരംഭിച്ചത്.
അക്കാലത്ത്, സാധാരണ പ്രസവ നടപടിക്രമങ്ങളിൽ അമ്മമാർക്ക് വലിയ അളവിൽ മരുന്നുകൾ നൽകുകയും അവർ പ്രസവിച്ചതിന് ശേഷം പത്ത് ദിവസത്തേക്ക് അവരെ ആശുപത്രിയിൽ കിടത്തുകയും ചെയ്തു.
പ്രസവിച്ച ഈ അമ്മമാർക്ക് ഫിസിക്കൽ തെറാപ്പി നൽകുകയായിരുന്നു ബിംഗിന്റെ ജോലി.
ഒരു പാർട്ട് ടൈം സ്വകാര്യ രോഗിയുമായി ഹോസ്പിറ്റലിലെ അനുഭവങ്ങളെക്കുറിച്ച് സംസാരിച്ചതിന് ശേഷം, ഗ്രാന്റ്ലി ഡിക്ക്-റീഡിന്റെ Natural Childbirth എന്ന പുസ്തകത്തെക്കുറിച്ച് അവർ മനസ്സിലാക്കി.
രണ്ടാം ലോകമഹായുദ്ധം പൊട്ടിപ്പുറപ്പെട്ടതിനാൽ അവർക്ക് വായനയെയോ സമാന ചിന്താഗതിക്കാരായ മറ്റ് വ്യക്തികളെയോ കാണാൻ കഴിഞ്ഞില്ല, അതിനാൽ അവർ പ്രസവചികിത്സയെക്കുറിച്ച് തനിക്ക് കഴിയുന്നത്ര സ്വയം പഠിപ്പിച്ചു.
1949-ൽ, ബിംഗ് അവരുടെ സഹോദരിയുടെ ക്ഷണപ്രകാരം യുണൈറ്റഡ് സ്റ്റേറ്റ്സിലെ ഇല്ലിനോയിയിലെ ജാക്സൺവില്ലിലേക്ക് മാറി.
ഒരു വീട്ടിൽ പാർട്ടിയിൽ കണ്ടുമുട്ടിയ ഒരു പ്രസവചികിത്സകൻ ക്ഷണിച്ചതിന് ശേഷം നാച്ചുറൽ ചൈൾഡ് ബർത്ത് രീതികൾ പഠിപ്പിക്കാൻ അവർക്ക് ആദ്യമായി അവസരം ലഭിച്ചത് ഇവിടെ വച്ചാണ്.
പ്രസവചികിത്സകന്റെ എല്ലാ രോഗികളെയും അവർ നാച്ചുറൽ ചൈൾഡ് ബർത്തിൽ പരിശീലിപ്പിച്ചു, പഠിപ്പിക്കുന്നതിനിടയിൽ സ്വയം പഠിച്ചു.
ഒരു വർഷത്തിനുശേഷം അവർ ഇംഗ്ലണ്ടിലേക്ക് മടങ്ങാൻ തീരുമാനിച്ചു.
എന്നിരുന്നാലും, അവർ ന്യൂയോർക്കിലൂടെ കടന്നുപോകുമ്പോൾ, അവർ തന്റെ ഭാവി ഭർത്താവ് ഫ്രെഡ് മാക്സ് ബിംഗിനെ കണ്ടുമുട്ടി, അവിടെ തുടരാൻ തീരുമാനിച്ചു.
1951 ൽ അവർ വിവാഹിതരായി.
ബിംഗ് ന്യൂയോർക്കിൽ നാച്ചുറൽ ചൈൾഡ് ബർത്ത് രീതികൾ പഠിപ്പിക്കുന്നത് തുടർന്നു, 1951-ൽ ആദ്യത്തെ പ്രസവ വാർഡ് തുറന്ന മൗണ്ട് സിനായ് ഹോസ്പിറ്റലിൽ പഠിപ്പിക്കാൻ ഡോ. അലൻ ഗട്ട്മാക്കർ അവരെ ക്ഷണിച്ചു.
ഇവിടെ വച്ചാണ് ഡോക്ടർ ഫെർണാണ്ട് ലാമേസ് വികസിപ്പിച്ചെടുത്ത സൈക്കോപ്രോഫൈലാക്റ്റിക് പ്രസവ രീതിയെക്കുറിച്ച് അവർ കേട്ടത്.
റീഡ് വികസിപ്പിച്ചെടുത്ത ശ്വാസോച്ഛ്വാസ വിദ്യകളും നാച്ചുറൽ ചൈൾഡ് ബർത്തിലെ വിദ്യകളും ലാമേസിന്റെ രീതിയിൽ ഉൾപ്പെടുത്തി.
ലാമേസിൽ നിന്ന് ഈ രീതി പഠിക്കാൻ ബിംഗിനെ ഫ്രാൻസിലേക്ക് അയക്കാൻ മൗണ്ട് സിനായ് ഹോസ്പിറ്റലിന് കഴിഞ്ഞില്ല, 1959 ൽ താങ്ക്യു, ഡോ. ലാമേസ് എന്ന പുസ്തകം പ്രസിദ്ധീകരിച്ച മാർജോറി കാർമലിനെ അവർ കണ്ടുമുട്ടി.
പാരീസിലെ ലാമേസിൽ നിന്ന് കാർമെൽ ഈ രീതി നേരിട്ട് പഠിച്ച അവർ അത് ബിംഗിനെ പഠിപ്പിച്ചു.
1960-ൽ ഇരുവരും അമേരിക്കൻ സൊസൈറ്റി ഫോർ സൈക്കോപ്രോഫിലാക്സിസ് ഒബ്‌സ്റ്റട്രിക്‌സ് എന്ന സംഘടന ആരംഭിച്ചു, അത് ഇപ്പോൾ ലാമേസ് ഇന്റർനാഷണൽ എന്നറിയപ്പെടുന്നു.
അമ്മമാർ അറിവോടെയുള്ള പ്രസവ തീരുമാനങ്ങൾ എടുക്കുന്നതിന്റെ പ്രാധാന്യത്തിന് വേണ്ടി വാദിക്കുന്ന ആളായിരുന്നു ബിംഗ്.
പ്രസവത്തെ കുറിച്ച് മാതാപിതാക്കളെ ബോധവൽക്കരിക്കുന്നതിനൊപ്പം, പ്രകൃതിദത്തമായ പ്രസവ രീതികൾ അവരെ പരിചയപ്പെടുത്താൻ അവർ പ്രസവചികിത്സകരോടൊപ്പം പ്രവർത്തിച്ചു.
അവർ ലേഖനങ്ങളും എഴുതി; ബാർബറ വാൾട്ടേഴ്‌സ് , ഫിൽ ഡൊനാഹ്യൂ എന്നിവർ അവതരിപ്പിച്ച ഷോകൾ ഉൾപ്പെടെ ടെലിവിഷൻ, റേഡിയോ ഷോകളിൽ പ്രത്യക്ഷപ്പെട്ടു; Six Practical Lessons for an Easier Childbirth ( എളുപ്പമുള്ള പ്രസവത്തിനായുള്ള ആറ് പ്രായോഗിക പാഠങ്ങൾ) ഉൾപ്പെടെ നിരവധി പുസ്തകങ്ങൾ എഴുതി.
അമേരിക്കൻ പൊതുജനങ്ങൾക്കിടയിൽ അവർ "ലാമേസിന്റെ അമ്മ" എന്നറിയപ്പെടുന്നു.
1975-ൽ പുറത്തിറങ്ങിയ ഗിവിംഗ് ബർത്ത്: ഫോർ പോർട്രെയ്‌റ്റ്സ് എന്ന ഡോക്യുമെന്ററിയിൽ ബിംഗിനെ അവതരിപ്പിച്ചിരിക്കുന്നു.
2015 മെയ് മാസത്തിൽ ന്യൂയോർക്കിലെ അപ്പാർട്ട്മെന്റിൽ വെച്ച് 100 ആം വയസ്സിൽ ബിംഗ് അന്തരിച്ചു.
അരുടെ മകൻ പീറ്റർ ഗ്രീക്ക് ഹെല്ലനിസ്റ്റിക് കവിത പ്രൊഫസറായിരുന്നു.
എലിസബത്ത് ബിഷപ്പ് ഇംഗ്ലീഷ് വിലാസം https://ml.wikipedia.org/wiki/Elizabeth_Bishop
എലിസബത്ത് ബിഷപ്പ് (ജീവിതകാലം: ഫെബ്രുവരി 8, 1911 - ഒക്ടോബർ 6, 1979) ഒരു അമേരിക്കൻ കവയത്രിയും ചെറുകഥാകൃത്തുമായിരുന്നു.1949 മുതൽ 1950 വരെയുള്ള​കാലഘട്ടത്തിൽ ലൈബ്രറി ഓഫ് കോൺഗ്രസിൽ കവിതാവിഭാഗത്തിലെ വിദഗ്‌ദ്ധോപദേശക, 1956 ൽ കവിതയ്ക്കുള്ള പുലിറ്റ്‌സർ സമ്മാന ജേതാവ്, 1970 ലെ ദേശീയ പുസ്തക പുരസ്കാര ജേതാവ്, 1976 ലെ സാഹിത്യത്തിനുള്ള ന്യൂസ്റ്റാഡ്റ്റ് അന്താരാഷ്ട്ര പുരസ്കാരം എന്നിവ നേടിയതിലൂടെ പ്രശസ്തയായിരുന്നു അവർ.
ഒരുപക്ഷേ “ഇരുപതാം നൂറ്റാണ്ടിലെ ഏറ്റവും പ്രതിഭാധനയായ കവിയാകാം” അവരെന്ന് ഡ്വൈറ്റ് ഗാർനർ വാദിച്ചിരുന്നു.
അമേരിക്കയിലെ മസാച്യുസെറ്റ്സിലെ വോർസെസ്റ്ററിൽ വില്യം തോമസ്, ഗെർ‌ട്രൂഡ് മെയ് (ബൾമർ) ബിഷപ്പ് എന്നിവരുടെ ഏകപുത്രിയായി എലിസബത്ത് ബിഷപ്പ് ജനിച്ചു.
ഒരു പ്രശസ്ത നിർമ്മാതാവായിരുന്ന പിതാവ് അവർക്ക് എട്ട് മാസം പ്രായമുള്ളപ്പോൾ മരണമടഞ്ഞതിനുശേഷം, ബിഷപ്പിന്റെ മാതാവിന് മാനസികാസ്വാസ്ഥ്യമുണ്ടാകുകയും 1916 ൽ ചികിത്സയ്ക്കു പ്രവേശിപ്പിക്കുകയും ചെ്യതു (ബിഷപ്പ് പിന്നീട് തന്റെ "ഇൻ ദ വില്ലേജ്" എന്ന ചെറുകഥയിൽ മാതാവിന്റെ രോഗത്തിനെതിരായ പോരാട്ട കാലത്തെക്കുറിച്ച് എഴുതിയിരുന്നു).
കുട്ടിക്കാലം മുതൽക്കുതന്നെ അനാഥയായിരുന്ന അവൾ, തന്റെ രചനയിലൂടെ പരാമർശിക്കപ്പെട്ട ഒരു കാലഘട്ടത്തിൽ മാതാവിന്റെ മാതാപിതാക്കൾക്കൊപ്പം നോവ സ്കോട്ടിയയിലെ ഗ്രേറ്റ് വില്ലേജിലുള്ള ഒരു കൃഷിയിടത്തിൽ താമസിച്ചു.
1934-ൽ മരണകാലംവരെ ബിഷപ്പിന്റെ മാതാവ് മാനസികരോഗാശുപത്രിയിലെ അഭയകേന്ദ്രത്തിൽത്തന്നെ തുടർന്നതിനാൽ ഇരുവരും വീണ്ടും കണ്ടുമുട്ടിയില്ല.
പിന്നീട് ബാല്യകാലത്ത് ബിഷപ്പ് പിതൃ കുടുംബത്തിന്റെ സംരക്ഷണയിലായിത്തീർന്നു.
മാതൃകുടുംബത്തിന്റെ സംരക്ഷണത്തിൽ നിന്ന് അവൾ ഒഴിവാക്കപ്പെടുകയും പിതാവിന്റെ സമ്പന്ന കുടുംബത്തോടൊപ്പം മസാച്യുസെറ്റ്സിലെ വോർസെസ്റ്ററിലേയ്ക്കു താമസം മാറ്റുകയും ചെയ്തു.
എന്നിരുന്നാലും, ബിഷപ്പ് അവിടെ അസന്തുഷ്ടയാവുകയും മാതൃമാതാപിതാക്കളിൽ നിന്നുള്ള വേർപിരിയൽ അവരെ ഏകാന്തതയിലാക്കുകയുംചെയ്തു.
അവൾ വോർസെസ്റ്ററിൽ താമസിക്കുമ്പോൾ, പിടിപെട്ട വിട്ടുമാറാത്ത ആസ്ത്മ ജീവിതകാലം മുഴുവൻ അവരെ പിന്തുടർന്നിരുന്നു.
വോർസെസ്റ്ററിലെ അവളുടെ ജീവിതം "ഇൻ ദി വെയിറ്റിംഗ് റൂം" എന്ന കവിതയിൽ ചുരുക്കമായി പ്രതിപാദിച്ചിരിക്കുന്നു.
1918-ൽ, പിതൃകുടുബം ബിഷപ്പിന് തങ്ങളോടൊപ്പം താമസിക്കുന്നതിൽ അതൃപ്തിയുണ്ടെന്ന് മനസ്സിലാക്കുകയും മാതാവിന്റെ മൂത്ത സഹോദരി മൌഡ് ബൾമർ ഷെപ്പേർഡ്‌സനോടും ഭർത്താവ് ജോർജിനോടുമൊപ്പം താമസിക്കാൻ അവളെ അയക്കുകയും അവിടെ അവർ തന്റെ ഉപരിപഠനം തുടർന്നു.
മസാച്യുസെറ്റ്സിലെ ഒരു ദരിദ്ര അയൽപക്കമായിരുന്ന റെവറിൽ ഐറിഷ്, ഇറ്റാലിയൻ കുടിയേറ്റക്കാർ കൂടുതലായുണ്ടായിരുന്ന പ്രദേശത്തെ ഒരു പാട്ടഭൂമിയിലാണ് ഷെപ്പേർഡ്സൺ കുടുംബം താമസിച്ചിരുന്നത്.
ഈ കുടുംബം പിന്നീട് മസാച്യുസെറ്റ്സിലെ ക്ലിഫ്ടോണ്ടേലിലെ മെച്ചപ്പെട്ട സാഹചര്യങ്ങളിലേക്ക് മാറിത്താമസിച്ചു.
ആൽഫ്രഡ്, ലോർഡ് ടെന്നിസൺ, തോമസ് കാർലൈൽ, റോബർട്ട് ബ്രൗണിങ് , എലിസബത്ത് ബാരറ്റ് ബ്രൗണിങ് എന്നിവരുൾപ്പെടെയുള്ള വിക്ടോറിയൻ കവികളുടെ കൃതികൾ ബിഷപ്പിനു പരിചയപ്പെടുത്തിയത് അവരുടെ അമ്മായിയായിരുന്നു.
ബാല്യകാലത്ത് ബിഷപ്പ് അനാരോഗ്യവതിയായിരുന്നുമൂലം പുതുവർഷത്തിൽ സൌഗസ് ഹൈസ്കൂളിൽ ചേരുന്നതുവരെ ഔപചാരിക സ്കൂൾ വിദ്യാഭ്യാസം തീരെ കുറവായിരുന്നു.
മസാച്യുസെറ്റ്സിലെ നാറ്റിക്കിലെ വാൾനട്ട് ഹിൽ സ്കൂളിൽ അവർ രണ്ടാം വർഷത്തേക്ക് ചേർന്നുവെങ്കിലും പ്രതിരോധ കുത്തിവയ്പ്പുകൾ കാരണം പഠനത്തിൽ പങ്കെടുക്കാൻ അനുവദിക്കപ്പെട്ടില്ല.
പകരം മസാച്യുസെറ്റ്സിലെ സ്വാംപ്സ്കോട്ടിലെ നോർത്ത് ഷോർ കൺട്രി ഡേ സ്കൂളിൽ അവർ ആ വർഷത്തെ വിദ്യാഭ്യാസത്തിനായി ചെലവഴിച്ചു.
തുടർന്ന് ബിഷപ്പ് വാൾനട്ട് ഹിൽ സ്‌കൂളിൽ ചേരുകയും അവിടെ സംഗീതപഠനം നടത്തുകയും ചെയ്തു.
സ്കൂളിൽ അവരുടെ ആദ്യ കവിതകൾ സുഹൃത്ത് ഫ്രാനി ബ്ലഫിന്റെ സഹായത്തോടെ ഒരു വിദ്യാർത്ഥി മാസികയിൽ പ്രസിദ്ധീകരിക്കപ്പെട്ടു.
1929 അവസാനത്തോടെ ന്യൂയോർക്കിലെ പൊഗ്കീപ്‌സിയിലെ വാസർ കോളേജിൽ ചേർന്ന ബിഷപ്പ് സ്റ്റോക്ക് മാർക്കറ്റ് തകർച്ചയ്ക്ക് തൊട്ടുമുമ്പുള്ള കാലത്ത് ഒരു കമ്പോസറാകാൻ പദ്ധതിയിട്ടു.
സംഗീതാവതരണത്തിലെ സംഭ്രമം കാരണം അവർ സംഗീതം ഉപേക്ഷിക്കുകയും ഇംഗ്ലീഷ് ഭാഷയിലേയ്ക്ക് ശ്രദ്ധിക്കുകയും 16, 17 നൂറ്റാണ്ടുകളിലെ സാഹിത്യവും നോവലും ഉൾപ്പെടെയുള്ള കോഴ്സുകൾ പഠനത്തിനു തെരഞ്ഞെടുക്കുകയും ചെയ്തു.
ബിഷപ്പ് തന്റെ കൃതി സീനിയർ വർഷത്തിൽ ദി മാഗസിനിൽ (കാലിഫോർണിയ ആസ്ഥാനമാക്കി) പ്രസിദ്ധീകരിച്ചു.
എഴുത്തുകാരി മേരി മക്കാർത്തി (ഒരു വർഷം സീനിയർ), മാർഗരറ്റ് മില്ലർ, സഹോദരിമാരായ യൂനിസ്, എലനോർ ക്ലാർക്ക് എന്നിവർക്കൊപ്പം 1933-ൽ വാസർ കോളജിൽ ഒരു വിമത സാഹിത്യ മാസികയായ കോൺ സ്പിരിറ്റോ സ്ഥാപിച്ചു.
1934 ൽ ബിഷപ്പ് വാസറിൽ നിന്ന് ബിരുദം നേടി.
അവലംബം ↑ "Poetry" .
Past winners finalists by category .
Retrieved 2008-04-25.
↑ "National Book Awards – 1970" .
Retrieved 2012-04-07.
(With essay by Ross Gay from the Awards 60-year anniversary blog.) ↑ ↑ "Elizabeth Bishop, The Art of Poetry No. 27" Interview in Paris Review Summer 1981 No. 80 ↑ ↑ "Elizabeth Bishop, The Art of Poetry No. 27" Interview in Paris Review Summer 1981 No. 80 ↑ ↑ ↑ "Elizabeth Bishop, The Art of Poetry No. 27" Interview in Paris Review Summer 1981 No. 80 ↑ ↑ "Elizabeth Bishop, The Art of Poetry No. 27" Interview in Paris Review Summer 1981 No. 80 ↑ "Elizabeth Bishop, The Art of Poetry No. 27" Interview in Paris Review Summer 1981 No. 80 ↑ ↑
എലിസബത്ത് ബോവൻ Elizabeth Bowen was born and spent her first seven winters in this house St Colman's Church, Farahy, County Cork, Bowen's burial place
എലിസബത്ത് ബോവൻ , CBE] ( / ˈ b oʊ ən / ; ജൂൺ 7, 1899 - ഫെബ്രുവരി 22, 1973) ഒരു ഐറിഷ് നോവലിസ്റ്റും ചെറുകഥാകൃത്തുമായിരുന്നു .
ലണ്ടനിലെ യുദ്ധകാല  ജീവിതത്തിലെ ചില മികച്ച കഥാപാത്രങ്ങൾ ശ്രദ്ധേയങ്ങളായിരുന്നു.
എലിസബത്ത് ഡൌറോത്തിയ കോൾ ബോവൻ 1899 ജൂൺ 7-ന് ഡബ്ലിനിലെ ഹെർബർട് പ്ലേസിൽ ജനിക്കുകയും അടുത്തുള്ള അപ്പർ മൗണ്ട് സ്ട്രീറ്റിലെ സ്റ്റീഫൻ ചർച്ചിൽ ജ്ഞാനസ്നാനം ചെയ്യപ്പെടുകയും ചെയ്തു.
അവരുടെ മാതാപിതാക്കളായ ഹെൻറി ചാൾസ് കോൾ ബോവെനും, ഫ്ലോറൻസ് (മുമ്പ്, കോളി) ബോവനും പിന്നീട് അവരെ കൌണ്ടി കോർക്കിൽ കിൽഡോറെറിയ്ക്കു സമീപമുള്ള ഫറാഹിയിലെ ബോവെൻസ് കോർട്ടിലേയ്ക്കു കൊണ്ടുവരികയും അവിടെ അവൾ തൻറെ വേനൽക്കാലം ചെലവഴിക്കുകയും ചെയ്തു.
1907-ൽ പിതാവിനു മാനസിക രോഗം ബാധിച്ചപ്പോൾ അവരും മാതാവും ഇംഗ്ലണ്ടിലേക്കു മാറുകയും അവസാനം ഹൈതെയിൽ താമസമുറപ്പിക്കുകയും ചെയ്തു.
1912 ൽ മാതാവ് നിര്യാതയായതിനെത്തുടർന്ന് ബോവനെ അവളുടെ അമ്മായിമാർ ഏറ്റെടുത്തു.
ഡൌൺ ഹൌസ് സ്കൂളിൽ ഒലിവ് വില്ലിസ്സിന്റെ മേൽനോട്ടത്തിൽ അവർ വിദ്യാഭ്യാസം ചെയ്തു.
ലണ്ടനിലെ ആർട്ട് സ്കൂളിൽ അൽപ്പകാലം പഠിച്ചപ്പോൾ എഴുതുന്നതിലുള്ള തന്റെ കഴിവുകൾ അവർ തിരിച്ചറിഞ്ഞു.
അവർ ബ്ലൂംസ്ബറി ഗ്രൂപ്പുമായി ചേരുകയും അവിടെവച്ച് റോസ് മക്കാളെയുമായി സൌഹൃദത്തിലായതോടെ ആദ്യ പുസ്തകമായ "എൻകൗണ്ടേഴ്സ്" (1923) എന്ന ചെറുകഥാസമാഹാരത്തിനായി ഒരു പ്രസാധകനെ അന്വേഷിക്കുന്നതിൽ റോസ് അവരെ സഹായിക്കുകയും ചെയ്തു.
ഒരു വിദ്യാഭ്യാസ നിർവ്വാഹകനും പിന്നീട് ബിബിസിയിൽ ജോലി ചെയ്തയാളുമായിരുന്ന അലൻ കാമറൂണിനെ 1923 ൽ അവർ വിവാഹം കഴിച്ചു.
ലൈംഗികതാൽപര്യങ്ങൾക്കതീതമായതും എന്നാൽ സംതൃപ്തമായതമായ ഒരു കൂടിച്ചേരൽ എന്ന് ഈ വിവാഹം വിശേഷിപ്പിക്കപ്പെട്ടു.
ഈ വിവാഹം ഒരിക്കലും പൂർണ്ണതയിലെത്തിയില്ല.
അവർക്ക് അസാധാരണമായ നിരവധി  വിവാഹേതരബന്ധങ്ങളുണ്ടായിരുന്നു.
ഇതിലൊന്ന് അവരേക്കാൾ ഏഴുവയസിന് ഇളയതായ കനേഡിയൻ നയതന്ത്രജ്ഞൻ ചാൾസ് റിച്ചിയുമായുള്ള ഒരു ബന്ധമായിരുന്നു.
ഈ ബന്ധം ഏകദേശം മുപ്പതു വർഷത്തോളം നീണ്ടുനിന്നിരുന്നു.
അതുപോലെതന്നെ ഐറിഷ് എഴുത്തുകാരനായിരുന്ന സീൻ ഒ ഫയോലെയ്നുമായും അമേരിക്കൻ കവിയായിരുന്ന മേയ് സാർട്ടണുമായും അവർക്ക് വിവാഹേതര ബന്ധമുണ്ടായിരുന്നു.
ബോവനും ഭർത്താവും ആദ്യം ഓക്സ്ഫോർഡിനു സമീപം  താമസിക്കുകയും അവിടെ അവർ മൗറിസ് ബൌറ , ജോൺ ബുച്ചാൻ , സൂസൻ ബുച്ചാൻ എന്നിവരുമായി സാമൂഹ്യബന്ധം സ്ഥാപിക്കുകയും ദ ലാസ്റ്റ് സെപ്റ്റംബർ (1929) ഉൾപ്പെടെയുള്ള ആദ്യകാല നോവലുകൾ അവിടെവച്ചു രചിക്കുകയും ചെയ്തു.
1932 ൽ ‘ടു ദ നോർത്ത്’ എന്ന നോവലിന്റെ പ്രസിദ്ധീകരണത്തിനുശേഷം അവർ ലണ്ടനിലെ റീജന്റ്സ് പാർക്കിലെ 2 ക്ലിയറൻസ് ടെറേസ് എന്ന സ്ഥലത്തേക്ക് താമസം മാറുകയും അവിടെവച്ച് ദ ഹൌസ് ഇൻ പാരിസ് (1935), ദ ഡെത്ത് ഓഫ് ദ ഹാർട്ട് (1938) എന്നീ കൃതികൾ രചിക്കുകയും ചെയ്തു.
1937 ൽ ഐറിഷ് അക്കാഡമി ഓഫ് ലെറ്റേഴ്സിൽ അവർ അംഗമായി.
1930-ൽ ബോവെൻസ് കോർട്ടിന്റെ അനന്തരാവകാശം ലഭിച്ച ഏകയാളും ആദ്യ വനിതയുമായി ബോവൻ മാറി.
എന്നാൽ ഇംഗ്ലണ്ട് കേന്ദ്രമാക്കിത്തന്നെ അവർ ജീവിതം തുടരുകയും അയർലന്റ് കൂടെക്കൂടെ സന്ദർശിക്കുകയും ചെയ്തു.
രണ്ടാം ലോകമഹായുദ്ധകാലത്ത് അവർ ബ്രിട്ടീഷ് വിവരസാങ്കേതിക മന്ത്രാലയത്തിനുവേണ്ടി പ്രവർത്തിക്കുകയും ഐറിഷ് ചിന്താഗതികൾ, പ്രത്യേകിച്ച് നിഷ്പക്ഷതയുടെ വിഷയങ്ങൾ സ്വരൂപിച്ച് റിപ്പോർട്ട് ചെയ്തിരുന്നു.
ബൊവന്റെ രാഷ്ട്രീയ കാഴ്ച്ചപ്പാടുകൾ ബർക്കിയൻ യാഥാസ്ഥിതികത്വത്തോടു ചായ്വുള്ളതായിരുന്നു.
യുദ്ധകാലത്തും അതിനുശേഷവും യുദ്ധകാലത്തെ ലണ്ടനിലെ ഏറ്റവും മഹത്തരമായ ജീവിത വികാരങ്ങളെ ഉദ്ദീപിപ്പിക്കുന്ന “ദ ഡെമൺ ലവർ ആന്റ് അദർ സ്റ്റോറീസ്” (1945), “ദ ഹീറ്റ് ഓഫ് ദ ഡേ” (1948) തുടങ്ങിയ കൃതികൾ രചിക്കുകയും അതേ വർഷം തന്നെ CBE പുരസ്കാരം സമ്മാനിക്കപ്പെടുകയും ചെയ്തു.
അവരുടെ ഭർത്താവ് 1952 ൽ വിരമിക്കുകയും ദമ്പതികൾ ബോവെൻസ് കോർട്ടിൽ തുടർന്നു താമസിക്കുകയും ചെയ്തു.
ഏതാനും മാസങ്ങൾക്കു ശേഷം അവിടെവച്ച് അദ്ദേഹം മരണമടഞ്ഞു.
1930 മുതൽ വിർജീനിയ വൂൾഫ് , യൂഡോറ വെൽറ്റി , കാർസൺ മക്കല്ലേർസ് , ഐറിസ് മർഡോക്ക് , ചരിത്രകാരനായ വെറോണിക്ക വെഡ്ജ്വുഡ് എന്നിവരുൾപ്പെടെ പല എഴുത്തുകാരും ബൊവെൻസ് കോർട്ടിൽ അവരെ സന്ദർശിച്ചിരുന്നു.
വർഷങ്ങളോളം വീടുപുലർത്താൻ അവർ കഠിനമായി പരിശ്രമിച്ചു.
പണം സമ്പാദിക്കുവാനായി അമേരിക്കയിൽ പ്രഭാഷണങ്ങൾ നടത്തിയിരുന്നു.
1957-ൽ ബൊവെൻസ് കോർട്ടിൽ സുഹൃത്തും ചിത്രകാരനുമായിരുന്ന പാട്രിക് ഹെന്നെസി അവരുടെ ഛായാ ചിത്രം വരച്ചിരുന്നു.
1958 ൽ ഗവേഷണത്തിനും ‘എ ടൈം ഇൻ റോ’ (1960) എന്ന കൃതിയുടെ പൂർത്തീകരണത്തിനുമായി ഇറ്റലിയിലേയ്ക്കു യാത്ര ചെയ്തിരുന്നു.
എന്നാൽ അടുത്ത വർഷം ബോവൻ തന്റെ പ്രിയപ്പെട്ട ബോവെൻസ് കോർട്ട് വിൽക്കാൻ നിർബന്ധിതയാവുകയും 1960 ൽ അത് തകർക്കപ്പെടുകയും ചെയ്തു.
ഒരു സ്ഥിരമായ പാർപ്പിടമില്ലാതെ ഏതാനും വർഷങ്ങൾ ചിലവഴിച്ചതിനുശേഷം 1965 ൽ ഹൈതെയിലെ ചർച്ച് ഹില്ലിലെ "കാർബെറി"യിൽ താമസമുറപ്പിച്ചു.
അവരുടെ നോവലായ ഇവ ടൌട്ട്, ഓർ ചേഞ്ചിംഗ് സീൻസ് (1968) 1969 ലെ ജയിംസ് ടെയ്റ്റ് ബ്ലാക്ക് മെമ്മോറിയൽ പുരസ്കാരത്തിനും 1970 ലെ മാൻ ബുക്കർ പുരസ്കാരത്തിന്റെ താൽക്കാലിക പട്ടികയിലും ഇടംപിടിച്ചിരുന്നു.
പിൽക്കാലത്ത്  അവർ, സുഹൃത്ത് സിറിൽ കൊണോലിയോടൊപ്പം 1972 ലെ മാൻ ബുക്കർ പുരസ്കാരം ‘ ജി ’ എന്ന നോവലിന്റെ പേരിൽ ജോൺ ബെർഗറിനു നൽകിയ വേളയിലെ ഒരു ജഡ്ജായിരുന്നു.
1972 ലെ ക്രിസ്തുമസ് അവർ കൗണ്ടി കോർക്കിലെ കിൻസേലിൽ സുഹൃത്തുക്കളായിരുന്ന മേജർ സ്റ്റീഫൻ വെർനോണിനോടും അദ്ദേഹത്തിന്റെ പത്നി ലേഡി ഉർസുലയോടുമൊപ്പം (വെസ്റ്റ്മിനിസ്റ്ററിലെ ഡ്യൂക്കിന്റെ പുത്രി) ആഘോഷിച്ചു.
എന്നാൽ തിരിച്ചുപോകവേ ആശുപത്രിയിലാക്കപ്പെട്ടു.
ഇവിടെ അവരെ സന്ദർശിച്ചവരിൽ കൊണോലി, ലേഡി വെർനോൺ, ഇസൈഹ് ബെർലിൻ , റോസാമണ്ട് ലെഹ്മാൻ എന്നിവരും സാഹിത്യ ഏജന്റായിരുന്ന സ്പെൻസർ കർട്ടിസ് ബ്രൗണും ഉൾപ്പെടുന്നു.
1972 ൽ എലിസബത്ത് ബോവനു ശ്വാസകോശ കാൻസർ പിടിപെട്ടു.
1973 ഫെബ്രുവരി 22 ന് 83 ആം വയസിൽ യൂണിവേഴ്സിറ്റി കോളജ് ഹോസ്പിറ്റലിൽവച്ച് അവർ ഇഹലോകവാസം വെടിഞ്ഞു.
ഫറാഹിയിലെ കൌണ്ടി കോർക്ക് ചർച്ച് യാർഡിൽ ഭർത്താവിന്റെ ശവകുടീരത്തിനടുത്ത്.
ബൊവൻസ് കോർട്ട് നിലനിന്നിരുന്ന ഗേറ്റിന് അടുത്തായി അടക്കം ചെയ്യപ്പെട്ടു.
സാഹിത്യകാരിക്കായി, ജോൺ സ്പാരോയുടെ വാക്കുകൾ ആലേഖനം ചെയ്ത ഒരു സ്മാരകഫലകം സെന്റ് കോൾമാൻസ് പള്ളിയുടെ കവാടത്തിൽ സ്ഥാപിച്ചിട്ടുണ്ട്.
അവരുടെ ജീവിതത്തിന്റെ ഓർമപ്പെടുത്തൽ ദിനം വർഷം തോറും ഇവിടെ നടക്കുന്നു.
തെരഞ്ഞെടുത്ത കൃതികൾ നോവലുകൾ ദ ഹോട്ടൽ (1927) ദ ലാസ്റ്റ് സെപ്റ്റംബർ (1929) ഫ്രണ്ട്സ് ആൻറ് റിലേഷൻസ് (1931) ടു ദ നോർത്ത് (1932) ദ ഹൌസ് ഇൻ പാരിസ് (1935) ദ ഡെത്ത് ഓഫ് ദ ഹാർട്ട് (1938) ദ ഹീറ്റ് ഓഫ് ദ ഡേ (1949) എ വേൾഡ് ഓഫ് ലവ് (1955) ദ ലിറ്റിൽ ഗേൾസ് (1964) ഈവാ ട്രൌട്ട് (1968) അവലംബം ↑ ↑ {{ cite book }} : | first= has generic name ( help ) ↑ ↑ ↑ Notes On Éire: Espionage Reports to Winston Churchill by Elizabeth Bowen .
(2nd Edition).
Aubane Historical Society (2008), Elizabeth Bowen: The Enforced Return by Neil Corcoran, Oxford University Press (2004) and That Neutral Island by Clair Wills, Faber and Faber (2007) .
എലിസബത്ത് മാമ്മൻ മത്തായി ഇംഗ്ലീഷ് വിലാസം https://ml.wikipedia.org/wiki/Elizabeth_Mammen_Mathai
കേരളത്തിൽ നിന്നുള്ള ഒരു രാഷ്ട്രീയ പ്രവർത്തകയാണ് എലിസബത്ത് മാമ്മൻ മത്തായി (ജനനം:25 മാർച്ച് 1953).
മുൻ കേരള നിയമസഭ അംഗവും കോൺഗ്രസ് നേതാവും ആയിരുന്ന പരേതനായ മാമ്മൻ മത്തായിയുടെ പത്നിയാണ്‌.
2003 ഡിസംബറിൽ പതിനൊന്നാമത് കേരള നിയമസഭ അംഗമായി തിരഞ്ഞെടുക്കപെട്ടു   വക്കീൽ ബിരുദം പൂർത്തിയാക്കിയ എലിസബത്ത് പെരിങ്ങര ഗ്രാമപഞ്ചായത്ത് അംഗമായും പ്രവർത്തിച്ചിട്ടുണ്ട്.
പി.ജെ. തോമസിന്റെയും സൂസാമ്മയുടെയും മകളായി ജനിച്ചു.
അവലംബം ↑ http://www.niyamasabha.org/codes/members/m152.htm
അഞ്ചാം സുസ്ഥിര വികസന ലക്ഷ്യം ഇംഗ്ലീഷ് വിലാസം https://ml.wikipedia.org/wiki/Sustainable_Development_Goal_5
2015-ൽ ഐക്യരാഷ്ട്രസഭ അംഗീകരിച്ച  17 സുസ്ഥിര വികസന ലക്ഷ്യങ്ങളിൽ അഞ്ചാമത്തേതാണ് അഞ്ചാം സുസ്ഥിര വികസന ലക്ഷ്യം (എസ്.ഡി.ജി. 5 അല്ലെങ്കിൽ  5-ാം ഗ്ലോബൽ ഗോൾ).
2030-ഓടെ ലിംഗസമത്വം എന്ന ലക്ഷ്യത്തിലേക്ക് എത്തിച്ചേരുക എന്നതാണ് ഉദ്ദേശിക്കുന്നത്.
ആകെയുള്ള പതിനേഴ് സുസ്ഥിര വികസന ലക്ഷ്യങ്ങൾ വഴി വിവിധ മേഖലകളിൽ കൈവരിക്കുന്ന വികസനത്തിലൂടെ ആഗോളതലത്തിൽ സമസ്ത മേഖലകളിലും സന്തുലിതമായ ഒരു ക്രമം രൂപപ്പെടുത്താനാണ് ഐക്യരാഷ്ട്രസഭ ലക്ഷ്യമിടുന്നത് .
അഞ്ചാം സുസ്ഥിര വികസന ലക്ഷ്യത്തിൽ ഒമ്പത് ലക്ഷ്യങ്ങളും 14 സൂചകങ്ങളുമുണ്ട്.
ഒമ്പത്  ലക്ഷ്യങ്ങളിൽ ആറെണ്ണം ലക്ഷ്യഫലങ്ങളാണ്.
സ്ത്രീകൾക്കും പെൺകുട്ടികൾക്കുമെതിരായ എല്ലാത്തരം വിവേചനങ്ങളും അവസാനിപ്പിക്കുക; സ്ത്രീകൾക്കും പെൺകുട്ടികൾക്കുമെതിരെയുള്ള അക്രമവും ചൂഷണവും അവസാനിപ്പിക്കുക; നേരത്തെയുള്ളതും നിർബന്ധിതവുമായ ശൈശവ വിവാഹം, സ്ത്രീ ജനനേന്ദ്രിയ ഛേദിക്കൽ തുടങ്ങിയ ഹാനികരമായ ആചാരങ്ങൾ ഇല്ലാതാക്കുക; ശമ്പളമില്ലാത്ത ഗാർഹിക പരിചരണത്തിന്റെ മൂല്യം വർധിപ്പിക്കുകയും ഗാർഹിക ഉത്തരവാദിത്തങ്ങൾ പങ്കിടുന്നത്  പ്രോത്സാഹിപ്പിക്കുകയും ചെയ്യുക, നേതൃത്വത്തിലും തീരുമാനങ്ങൾ എടുക്കുന്നതിലും സ്ത്രീകളുടെ പൂർണപങ്കാളിത്തം ഉറപ്പാക്കൽ; കൂടാതെ സാർവത്രിക പ്രത്യുൽപാദന അവകാശങ്ങളും  ആരോഗ്യഅവകാശങ്ങളും  ഉറപ്പാക്കുക.
ഈ ലക്ഷ്യങ്ങൾ കൈവരിക്കാനുള്ള മൂന്ന് മാർഗ്ഗങ്ങൾ ഇവയാണ്: സ്ത്രീകൾക്ക് സ്വത്തവകാശം, സാമ്പത്തിക സേവനങ്ങൾ, സാമ്പത്തിക സ്രോതസ്സുകൾ,  എന്നിവയിൽ തുല്യ അവകാശങ്ങൾ വളർത്തുക; സാങ്കേതികവിദ്യയിലൂടെ സ്ത്രീ ശാക്തീകരണം പ്രോത്സാഹിപ്പിക്കുക; ലിംഗസമത്വത്തിനായുള്ള നയങ്ങൾ സ്വീകരിക്കുകയും ശക്തിപ്പെടുത്തുകയും നിയമനിർമ്മാണം നടപ്പിലാക്കുകയും ചെയ്യുക.
"ആരെയും പിന്നിലാക്കരുത്" എന്ന പ്രതിജ്ഞയിലൂടെ, ഏറ്റവും പിന്നിലുള്ളവർക്കായി അതിവേഗം പുരോഗതി കൈവരിക്കാൻ ലക്ഷ്യങ്ങൾ അംഗീകരിച്ച രാജ്യങ്ങൾ പ്രതിജ്ഞാബദ്ധമാണ്.
സ്ത്രീകൾക്കും പെൺകുട്ടികൾക്കും തുല്യ അവകാശങ്ങളും ജോലിസ്ഥലം ഉൾപ്പെടെയുള്ള ഇടങ്ങളിൽ  വിവേചനമില്ലാതെ സ്വതന്ത്രമായി ജീവിക്കാനുള്ള അവസരങ്ങളും നൽകാനാണ് അഞ്ചാം സുസ്ഥിര വികസന ലക്ഷ്യം ലക്ഷ്യമിടുന്നത്.
ഇത് ലിംഗസമത്വം കൈവരിക്കുന്നതിനും എല്ലാ സ്ത്രീകളെയും പെൺകുട്ടികളെയും ശാക്തീകരിക്കുന്നതിനും വേണ്ടി വിഭാവനം ചെയ്തതാണ്.
കോവിഡ് -19 മഹാമാരി ദുർബലവിഭാഗമെന്ന നിലയിൽ സ്ത്രീകളെ സാരമായി ബാധിക്കുകയും ചികിത്സാ ലഭ്യതക്കുറവുണ്ടാക്കുകയും ചെയ്തു.
മഹാമാരിയുടെ സമയത്ത് സ്ത്രീകൾക്കെതിരായ അതിക്രമങ്ങൾ വർദ്ധിച്ചതായി തെളിവുകൾ കാണിക്കുന്നു.
References External links UN Sustainable Development Knowledge Platform – SDG 5 “Global Goals” Campaign - SDG 5 Archived 2022-01-23 at the Wayback Machine .
SDG-Track.org - SDG 5 UN SDG 5 in the US
അഞ്ചാംപത്തി ഇംഗ്ലീഷ് വിലാസം https://ml.wikipedia.org/wiki/Fifth_column ഈ ലേഖനം ഒരു അനാഥലേഖനമാണ് .
(നവംബർ 2010) ( നവംബർ 2010 ) World War II poster from the United States
ശത്രുരാജ്യതാത്പര്യങ്ങൾ ലക്ഷ്യമാക്കി സ്വദേശത്തു രഹസ്യപ്രവർത്തനം നടത്തുന്ന ഗൂഢസംഘത്തെയാണ് അഞ്ചാംപത്തി എന്ന പദംകൊണ്ടുദ്ദേശിക്കുന്നത്.
സ്വരാജ്യത്തിനുള്ളിൽ വസിച്ചുകൊണ്ട് ശത്രുരാജ്യത്തിന്റെ താത്പര്യങ്ങൾ പുലർത്തുവാനും ഉത്തേജിപ്പിക്കുവാനും രഹസ്യമായി വിധ്വംസകപരിപാടികൾ സംഘടിപ്പിക്കുകയും അതിലൂടെ സ്വരാജ്യത്തിന്റെ ദേശീയഭദ്രത നശിപ്പിക്കുവാൻ ഒളിപ്രവർത്തനങ്ങൾ നടത്തുകയും ചെയ്യുന്ന സംഘം എന്നതാണ് അഞ്ചാംപത്തിയെന്ന പ്രയോഗംകൊണ്ട് വിവക്ഷിച്ചിരിക്കുന്നത്.
ശത്രുക്കളോടു കൂറുള്ള തദ്ദേശീയർ എന്നും സ്വരാജ്യവഞ്ചകർ എന്നും അഞ്ചാംപത്തിയെ നിർവചിക്കാം.
സംഘനാമമായി രൂപംകൊണ്ട പ്രസ്തുത സംജ്ഞ വ്യക്തികളെ പരാമർശിക്കാനും പ്രയോഗിക്കപ്പെടുന്നു.
രാഷ്ട്രീയ ശബ്ദാവലിയിൽ ആധുനികകാലത്ത് പ്രചാരം സിദ്ധിച്ച ഈ പദത്തിന്റെ (Fifth Column) ജൻമദേശം സ്പെയിനാണ് .
അവിടെ നടന്ന ആഭ്യന്തരയുദ്ധത്തിൽ (1936-39) ദേശീയവാദികൾ എന്ന് സ്വയം വിളിച്ചിരുന്ന കക്ഷിക്കാരുടെ സേനാനായകൻമാരിൽ ഒരാളായിരുന്ന ജനറൽ എമിലിയോ മോള (General Emilio Mola) ആണ് ഈ പദം ആദ്യമായി പ്രയോഗിച്ചത്.
സ്പെയിനിലെ അന്നത്തെ ഗവൺമെന്റിനെ തകിടംമറിക്കാനായി നാലു സേനാപംക്തികളെ മാഡ്രിഡിലേയ്ക്ക് നയിച്ചപ്പോൾ ആ നഗരത്തിൽ തന്നെ സഹായിക്കുമെന്ന് നിശ്ചയമുണ്ടായിരുന്നവരെ അദ്ദേഹം അഞ്ചാംപത്തി (പംക്തി) ആയി വിശേഷിപ്പിച്ചു.
മാഡ്രിഡിനെതിരായി പൊരുതുന്ന നാലു സേനാപംക്തികൾ എനിക്കുണ്ട്; അനുഭാവികളായ ഒരു അഞ്ചാംപംക്തി വേറെയും.
(1936 നവംബർ.)
രണ്ടാം ലോകയുദ്ധകാലത്ത് അഞ്ചാംപത്തി പ്രവർത്തനം നടന്നതിന്റെ അനേകം ഉദാഹരണങ്ങളുണ്ട്.
ജർമൻ സ്വേച്ഛാധിപതിയായിരുന്ന അഡോൾഫ് ഹിറ്റ്ലർ (1889-1945) അഞ്ചാംപത്തികളുടെ പ്രവർത്തനം വിജയകരമായി പ്രയോജനപ്പെടുത്തിയാണ് മിക്ക യൂറോപ്യൻ രാജ്യങ്ങളെയും കീഴടക്കിയത്.
ഹിറ്റ്ലറുടെ യുദ്ധതന്ത്രത്തിന്റെ പ്രധാനഘടകമായ അഞ്ചാംപത്തി പ്രവർത്തനത്തെപ്പറ്റി അദ്ദേഹം പറഞ്ഞത് ഇപ്രകാരമാണ്.
ശത്രുവിനെ ഉള്ളിൽ നിന്നുതന്നെ നശിപ്പിക്കുകയാണ് നമ്മുടെ യുദ്ധതന്ത്രം.
ഹിറ്റ്ലറോടു സഹകരിച്ച നോർവേയിലെ രാജ്യരക്ഷാമന്ത്രി വിഡ്കൺ ക്വിസ്ലിംഗിന്റെ (Vidkun Quising, 1887 1945)[ പേർ യൂറോപ്യൻഭാഷകളിൽ അഞ്ചാംപത്തിയുടെ പര്യായമായിത്തീർന്നു.
അഞ്ചാംപത്തി പ്രവർത്തനം നിയമവിരുദ്ധമാണ്; കുറ്റകരമാണ്.
രാജ്യരക്ഷാനിയമങ്ങളിൽ ചാരവൃത്തി, വിധ്വംസകപ്രവർത്തനം എന്നിവയെപ്പോലെതന്നെ അഞ്ചാംപത്തിപ്രവർത്തനവും സഗൌരവം വീക്ഷിക്കപ്പെടുന്നു.
യു.എസ്സിൽ 1950-ൽ പാസ്സാക്കിയ ആഭ്യന്തരസുരക്ഷിതത്ത്വനിയമാവലിയിൽ അഞ്ചാംപത്തി എന്ന പദം ഉപയോഗിച്ചിട്ടുണ്ട്.
അവലംബം ↑ ↑ വിഡ്കൺ ക്വിസ്ലിംഗിന്റെ പുറംകണ്ണികൾ fifth column fifth column How was the term "fifth column" coined?
Archived 2012-04-29 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഞ്ചാംപത്തി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഞ്ചാലുംമൂട് ഇംഗ്ലീഷ് വിലാസം https://ml.wikipedia.org/wiki/Anchalumoodu
കേരളത്തിലെ കൊല്ലം ജില്ലയിൽ അഷ്ടമുടിക്കായലിന്റെ തീരത്തുള്ള ഒരു പട്ടണമാണ് അഞ്ചാലുംമൂട് .
കൊല്ലം , കുണ്ടറ എന്നീ  നഗരങ്ങളിൽ നിന്ന്  8 കിലോമീറ്ററും പരവൂരിൽ നിന്ന് 26 കിലോമീറ്ററും അകലെയാണ് ഈ പ്രദേശം.
2015 വരെ തൃക്കടവൂർ ഗ്രാമപഞ്ചായത്തിന്റെ ഭാഗമായിരുന്ന ഈ പ്രദേശം ഇപ്പോൾ കൊല്ലം കോർപ്പറേഷന്റെ ഭാഗമാണ്.
അഞ്ചാലുംമൂട്ടിൽ നിന്ന് 2.5 കിലോമീറ്റർ അകലെയായി പെരിനാട് തീവണ്ടി നിലയവും 9 കിലോമീറ്റർ അകലെ കൊല്ലം തീവണ്ടി നിലയവും , കുണ്ടറ തീവണ്ടിനിലയവും സ്ഥിതിചെയ്യുന്നു.
പെരുമൺ , കുണ്ടറ , ചിന്നക്കട എന്നീ പ്രദേശങ്ങളെ ബന്ധിപ്പിക്കുന്ന വിപുലമായ റോഡ് ശൃംഖലയാണ് അഞ്ചാലുംമൂടുള്ളത്.
ജില്ലയുടെ വിവിധ ഭാഗങ്ങളിൽ നിന്നുള്ള ബസ്സുകൾ എത്തിച്ചേരുന്ന പ്രധാന ജംഗ്ഷനാണ് അഞ്ചാലുംമൂട്.
വിദ്യാഭ്യാസരംഗത്തു പ്രവർത്തിക്കുന്ന ധാരാളം പൊതു-സ്വകാര്യ മേഖലാ സ്ഥാപനങ്ങൾ ഇവിടെയുണ്ട്.
അഞ്ചാലുംമൂട് ജംഗ്ഷനു സമീപത്തായി ഗവൺമെന്റ് ഹയർ സെക്കന്ററി സ്കൂൾ സ്ഥിതിചെയ്യുന്നു.
അഞ്ചാലുംമൂട് ഗേൾസ് ഹയർ സെക്കന്ററി സ്കൂളിനു സമീപം നളന്ദ ഐ.ടി.സി.യുണ്ട്.
അഞ്ചാലുംമൂട് പട്ടണത്തിനു ചുറ്റുമായി വിവിധ മതക്കാരുടെ ആരാധനാലയങ്ങളുണ്ട്.
ഇവിടെ നിന്ന്  2.0 കിലോമീറ്റർ അകലെയായി തൃക്കടവൂർ മഹാാദേവർ ക്ഷേത്രം സ്ഥിതിചെയ്യുന്നു.
8 കരക്കാർ ചേർന്ന് നടത്തുന്ന ഇവിടുത്തെ 10 ദിവസത്തെ ഉത്സവവും, നെടുംകുതിര എടുപ്പും, തെക്കിൻ്റെ തേവർ എന്ന തൃക്കടവൂർ ശിവരാജു ആനയും, അഷ്ടമുടി കയലിലൂടെ വരുന്ന തേവള്ളിക്കര നെടുംകുതിരയും പ്രസിദ്ധമാണ്.
ഈ ക്ഷേത്രം കൂടാതെ 2.0 കിലോമീറ്റർ അകലെയായി കുപ്പണ വേലായുധ മംഗലം ക്ഷേത്രം സ്ഥിതിചെയ്യുന്നു.
ഇവിടുത്തെ തൈപ്പൂയ മഹോത്സവം പ്രസിദ്ധമാണ്.
ഈ ക്ഷേത്രങ്ങൾ കൂടാതെ അഷ്ടമുടി  ശ്രീ വീരഭദ്രസ്വാമി ക്ഷേത്രം, ചിറയിൽ ശ്രീ ഭഗവതീ ക്ഷേത്രം, പനയം ശ്രീ ദുർഗ്ഗാദേവി ക്ഷേത്രം, കരുവ ശ്രീ ഭദ്രകാളീദേവീ ക്ഷേത്രം, പെരുമൺ ദേവീക്ഷേത്രം എന്നിവയും കുരീപ്പുഴ, കരുവ, ചിറയിൽ എന്നിവിടങ്ങളിലെ മുസ്ലീം പള്ളികളും ഇഞ്ചവിള സെന്റ് തോമസ് ഓർത്തഡോക്സ് ചർച്ച്, കുരീപ്പുഴ ചർച്ച് എന്നീ ക്രിസ്ത്യൻ പള്ളികളും അഞ്ചാലുംമൂടിനു സമീപമുണ്ട്.